Tumelelo ya moepo ke tokomane e e fiwang ke Lefapaha la Diminerale le Maatla e e go dumelelang go dira ditiro tsa moepo. Ga go motho ope yo o letlelelwang go epa kwa ntle ga go bona tumelelo pele.
Tumelelo ya moepo ga e fetesediwe kwa mothong yo mongwe. Maikealelo a yona ke go laola potielo le meepo gape go tlhokometswe pholo le pabalesego, taolo ya tikologo le go ntsha dimenerale ka maikarabelo.
Tumelelo ya moepo e letleletswe go dirisdiwa fela mo nakong e e kailweng mo tumelelong, fela ga e a tshwanelo go feta dinyaga di le pedi. Le fa go ntse jalo, e ka nna ya ntšhwafadiwa dipaka di le tharo tse di sa feteng dinyaga di le tharo paka nngwe le nngwe.
menerale o go buiwang ka ona o ka epiwa dinyaga di le pedi ka go tswelela.
karolo e go epiwang mo go yona e se ke ya feta dimetara di le 1.5m²ka bogolo.
Ga go motho yo mongwe gape yo o nang le ditshiamelo tsa potielo, ditshiamelo tsa moepo, tumelelo ya moepo kgotsa tumelelo ya tshwaro ya menerale o o tshwanang gape mo nageng e e tshwanang.
Dira kopo kwa kantorong ya Mookamedi wa Kgaolo wa Lefapha la Dimenerale le Maatla mo kgaolong e lefelo le leng mo go yona.
Tlatsa Foromo F: Kopo ya moepo, mme e bonwa kwa kantorong ya Motsamaisi wa Kgaologo. O ka nna gape wa e sitlhomolola go tswa fa tlase.
Foromo e tshwanetse go romelwa ga mmogo le tuelo e e beilweng e o se kitlang o e busediwa kwa go Mookamedi wa Kgaolo ya lefelo le, le leng mo go yona.
Dira kopo kwa kantorong ya Mookamedi wa Kgaolo wa Lefapha la Dimenerale le Maaatla o kgaolo e lefelo le leng mo go yona.
Mookamedi wa Kgaolo o tla rebola kopo fa ditlhokego tsotlhe di neetswe.
Fa Mookamedi wa Kgaolo a ka amogela kopo ya gago, o tla go kopa go romela lenane la tsamaiso ya tikologo le go rerisana le mong wa lefelo, monni wa semolao, kgotsa motho mongwe le mongwe yo o amegang.
Romela tumalano ya dipuisano go Mookamedi wa Kgaolo mo malatsing a le 30.
Fa ditlhokego tsotlhe tse di setse di diragaditswe, Mookamedi wa Kgaolo o tla romela lekwalokopo la gago kwa go Tona go le sekaseka.
Mookamedi wa Kgaolo o tla go itsise mo malatsing a le 14 fa e le gore kopo ya gago e amogetse, se e le sesupo sa gore o neetse ditlhokego tsotlhe.
Fa Mookamedi wa Kgaolo a sa amogele kopo ya gago, o tla busa kopo ya gago mo malatsing a le 14.
Tlhotlhwa e laolwa ke lefapha mme madi a teng ga a busediwe.
Tlhotlhwa e tla farologana go ya ka minerale o o tla epiwang.